LidanRubinov/Halacha-QA huggingface dataset:
שאלה: שבועת האמונים לצה"ל: אני חייל בשירות סדיר בצבא (לא קרבי) ובטירונות נשבעתי את שבועת האמונים לצה"ל בספר תנ"ך (שניסוחה: "הנני נשבע(ת) ומתחייב(ת) בהן צדקי לשמור אמונים למדינת ישראל, לחוקיה ולשלטונותיה המוסמכים, לקבל על עצמי ללא תנאי וללא סייג עול משמעותו של צבא ההגנה לישראל, לציית לכל הפקודות וההוראות הניתנות על ידי המפקדים המוסמכים ולהקדיש כל כוחותיי ואף להקריב את חיי להגנת המולדת ולחירות ישראל."), והעניין מטריד אותי מאוד לא להפר את השבועה אבל אני לא יודע מה לעשות כי הרבה פעולות טריוויאליות הן למעשה הפרה וקשה מאוד לא להפר אותה. רציתי לשאול מה עשוי להיחשב כהפרה של השבועה, מה ניתן לעשות בעניין והאם כדאי לבצע התרת שבועות?
תשובה: בגלל הבעיה שהעלית יש להימנע משבועה אלא להסתפק בהצהרה בלבד, וכך נוהגים חיילים דתיים. אם בכל זאת נשבעת עליך להתיר את שבועתך. גש לרב המקומי ותבקש שיצרף עוד שני אנשים ויתיר את שבועתך.
שאלה: תפילה עם שכבת זרע: האם מותר להתפלל או ללמוד תורה וכיו"ב עם בגד שיש עליו שכבת זרע שכבר התייבשה? (וכן לגבי שכבת זרע שהתייבשה על הגוף)
תשובה: בכף החיים של רבי יעקב סופר זצ"ל (סי' ר"מ ס"ק נ') כתב בשם ספר חסידים שאין להזכיר את השם או כל דבר שבקדושה כל עוד ששכבת זרע עליו, לכן יש לשטוף. וכ"פ הגאון הרב מרדכי אליהו בדרכי טהרה (בפרק כד בד"ה רחיצה).
שאלה: לבוש לא צנוע בקורס - המשך: הרב ענה לי, בנוגע למרצה עם לבוש לא צנוע, שיש לבקש ממנה בדרך נאותה ואולי על ידי מכתב אנונימי. גם במכתב אנונימי היא תזהה את הכותב משום שאני הדתי היחיד בכיתה (הקטנה) אני מרגיש שזה נורא יפגע בה וישבור אותה, ואולי לא יוסיף קידוש ה, האם בכל זאת חובה לומר לה את הדברים בפירוש? כמו"כ, אינני חושב שהגדרה שלה ל"צנוע" כולל לבישת בגדים לא צמודים ולא ג ינס צמוד וכו - האם עלי לפרט לה מה נקרא צנוע לדעתי למרות שזה ישפיל אותה ויראה בעיניה חדירה לארון הבגדים שלה? ד.א עברתי לקבוצה זו בגלל לבוש לא צנוע של המורה הראשונה.
תשובה: אם תכתוב בצורה עדינה, יש סיכוי שזה יועיל ולא ייגרם לך שום נזק. כגון: שאתם (כדאי שתכתוב בלשון רבים כאילו אתה מייצג עוד אחרים, אני משוכנע שגם אדם לא דתי מסכים לכך) מעריכים את ידיעותיה אך היא מסיחה את דעת השומעים בלבושה, ולטובת הנושא שעליו היא מרצה מומלץ לה להתלבש באופן אחר. לסגנון כזה יש סיכוי.
שאלה: חינוך: אנו מתלבטים בנושא חינוך הילדים לתרה ומצוות. באופון ככלי אנו חושבים שכשהילדים קטנים צריך בעיקר לתת להם מצוות חויתיות על מנת לחבב עליהם את קייום המצוות, לדוגמא בתי בת 5 רוצה לצייר בשבת האם אני צריך להגיד לה שאסור בשבת? האם מותר לי להגיד לה בעצמי שהיא יכולה לצייר? כיום אנו אומרים לה שלאנשים בוגרים אסור לצייר בשבת ושהיא תגדל גם היא תשמור שבת
תשובה: : יש חויות רבות שאליהם צריכים לחנך. אחד מן החוויות שצריכים להפגיש בהם את הילד היא חווית ההתאפקות. יתכן שהיא לא מהנה את הילד. אולם ילד שלומד כיצד להתאפק וכיצד לשמור על הגבולות הוא ילד שחייו יהיו שמחים יותר. ודאי שיש חשיבות עצומה לשמחת הילד. אולם לא ראינו שילד שמתחנך לקיום מצוות מעשיות יהיה ילך עצוב. להיפך, הגבולות עוזרות לילד לגבש את הזהות והשייכות שלו. אסור לאדם מבוגר להאכיל בידיים את הילד בדבר איסור. מצוות החינוך לעומתזאת היא המצווה להרגיל לקיום מצוות. היא מתחילה בערך בין 5-6.
שאלה: שימוש בבושם כדי להסיר ריח רע: ראיתי בפניני הלכה ברכות שהרב כתב שאין מברכים על ריח של תרסיסים שנועדו לחדרי שירותים מפני שיעודם הוא להפיג ריחות רעים. שאלתי היא, האם צריך לברך על ריח של בושם אמיתי (ויקר) כשמפזרים אותו בחלל החדר להפגת ריח רע?
תשובה: אין לברך על הבושם בשעה שמשתמשים בו להפגת ריחות רעים. --- התשובה נכתבה על ידי הרב יגאל ללום על פי פסקי הרב אליעזר מלמד שליט"א.
שאלה: ברכת שהחיינו על בגד שצריך תיקון: קניתי בגד יקר למדי, אולם השארתי אותו אצל התופרת לצורך תיקון-התאמה. מתי עלי לברך שהחיינו?
תשובה: על בגד חדש אפשר לברך מיד בעת קנייתו, ואפשר לדחות את הברכה למועד לבישתו הראשונה. ואם בעת הקנייה הבגד אינו ראוי לשימוש, מפני שצריך לתקנו או להוסיף בו דבר, יש לדחות את הברכה למועד לבישתו הראשונה, שאז שמחים בו. ובפועל, גם כשהבגד מוכן ללבישה, נוהגים לברך עליו בעת הלבישה הראשונה. וראו מקורות בפניני הלכה ברכות, וכן לגבי ברכת 'מלביש ערומים' שבאופנים מסויימים יש לברכה על בגד חדש. --- התשובה נכתבה על ידי הרב יגאל ללום על פי פסקי הרב אליעזר מלמד שליט"א.
שאלה: ברכה על רוטב שנשאר מהפתיתים: פתיתים שמוסיפים להם רוטב עגבניות (סוג של מטבוחה) ולאחר שנגמרו הפתיתים נשארה בצלחת כמות של הרוטב. האם צריך על הרוטב כשאוכלים אותו, מפני שהוא כעת בפני עצמו?
תשובה: ברכת המזונות שמברכים על הפתיתים פוטרת גם את הרוטב שנשאר לבדו בצלחת בסוף. אמנם אם נשארה כמות גדולה מהרוטב והוא רוצה לאכלו מפני טעמו   יש לאכילתו חשיבות עצמאית ויברך עליו. וראו מקורות והרחבות בפניני הלכה ברכות --- התשובה נכתבה על ידי הרב יגאל ללום על פי פסקי הרב אליעזר מלמד שליט"א.
שאלה: ברכת הטוב והמטיב על יין: ישבנו בשולחן שבת ולגמנו ינות שונים, ואז נזכרנו שצריך לברך הטוב והמטיב. האם הפסדנו את הברכה?
תשובה: במקרה וכבר שתה מהיין השני בלא שבירך 'הטוב והמטיב', אם הוא מתכוון להמשיך לשתות ממנו - יברך הטוב והמטיב. וראה מקורות ופרטים נוספים בברכת הטוב והמטיב בפניני הלכה ברכות --- התשובה נכתבה על ידי הרב יגאל ללום על פי פסקי הרב אליעזר מלמד שליט"א.
שאלה: תרסיס לביטול ריח רע: אם יש ריח רע שמונע להתפלל וריססו בתרסיס ריחני (של שירותים), האם מותר כעת להתפלל במקום?
תשובה: כן. ראו כה"ח סימן עט ס"ק כ. --- התשובה נכתבה על ידי הרב יגאל ללום על פי פסקי הרב אליעזר מלמד שליט"א.
שאלה: קניה של בית בשנת אבל: 1. האם מותר לקנות בית מיד שניה (לא חדש) בשנת אבל על אבא? במקרה שלא, האם זה יהיה ר אם הדירה תירשם על שם אישתו של האבל או אפילו על שם הוריה? 2. האם במקרה שאבא הלך לעולמו בתקופה שבין הקניה (החתימה על החוזה) לבין פינוי הדירה, האם יהיה אפשר להיכנס לדירה לאחר תום 30 ימי אבל? לא יודע אם זה משנה, אך מדובר בכהנים.
תשובה: נחלקו הפוסקים אם אבל נאסר בבית חדש (ר' באהלה של תורה ח"א סי' סא). אם כבר נעשתה העסקה, ויש הכרח לפנות את הבית הישן ולעבור לחדש, ניתן לסמוך על המתירים.
שאלה: לגבי השם שלי: אני יודע שטוב להגיד בסוף תפילת 18 לפני הפסוק "יהיו לרצון אמרי פי." פסוק שמתחיל באות הראשונה של שמי ונגמר באות האחרונה של שמי. או פסוק בו מופיע השם שלי. אז רציתי לדעת בבקשה איזה פסוק כזה הוא על השם שלי- תמיר.
תשובה: תבחר אחד מהפסוקים הבאים: 1. ישעיהו פרק ס פסוק טו - "תחת היותך עזובה ושנואה ואין עובר ושמתיך לגאון עולם משוש דור ודור". 2. תהלים פרק צ פסוק א - "תפלה למשה איש האלקים אדני מעון אתה היית לנו בדר ודר". 3. תהלים פרק קד פסוק כ - "תשת חשך ויהי לילה בו תרמש כל חיתו יער". בברכת התורה, WWW.Yeshiva.org.il
שאלה: פסוק לשם תחי ה: האם ישנו פסוק אשר מתחיל באות ת ומסתיים באות ה? (לשם "תחי ה" ) חיפשתי ולא מצאתי. חייב להיות פסוק לכל שם לא?
תשובה: לא לכל שם יש פסוק המתחיל באות הראשונה של השם ומסתיים באות האחרונה. אבל לשם תחיה יש 41 פסוקים בתנ"ך. ליקטתי לך כמה פסוקים המתאימים לומר אותם בסוף תפילת שמונה עשרה. תבחרי לך אחד מהם: 1. תהלים פרק יז פסוק א   "תפלה לדוד שמעה ה' צדק הקשיבה רנתי האזינה תפלתי בלא שפתי מרמה" 2. תהלים פרק כג פסוק ה   "תערך לפני שלחן נגד צררי דשנת בשמן ראשי כוסי רויה". 3. תהלים פרק קב פסוק יט   "תכתב זאת לדור אחרון ועם נברא יהלל יה". 4. תהלים פרק קד פסוק ל   "תשלח רוחך יבראון ותחדש פני אדמה". 5. משלי פרק ט פסוק י   "תחלת חכמה יראת ה' ודעת קדשים בינה". 6. משלי פרק כ פסוק כט   "תפארת בחורים כחם והדר זקנים שיבה". 7. משלי פרק לא פסוק לא   "תנו לה מפרי ידיה ויהללוה בשערים מעשיה". בברכת התורה, WWW.Yeshiva.org.il
שאלה: "ארגונים חברתיים": מה דעת כב הרב על ארגונים ופעילות חברתית כמו "מעגלי צדק" או תו תקן חברתי ודומיהם. האם לא נכון יותר לומר שהיהדות קפיטלסטית בטבעה?
תשובה: היהדות שואפת לצדק ליושר להגינות, היא אינה לא קפיטליסטית ולא סוציליסטית. כוונת הפעילים במעגלי צדק לטובה ויש לברך על כוונתם. כל דבר צריך לשקול לגופו לפעמים המאבק לזכויות העובדים גורם לעובדים רעה. מפעלים נסגרים בשל אי האפשרות לעמוד בזכויות של העובדים והתוצאה היא שלעובדים אין פרנסה. היחס לאירגוני זכויות הנשים
שאלה: עניית אמן על קדיש שלא מבינים: לפעמים עולה אצלנו חזן שמתפלל בהברה תימנית. קורה שלפעמים ממש קשה להבין מה שהוא אומר (ממש), ואני ממש מתלבט מה אני אמור לעשות בקדיש, למשל, או בחזרת הש"ץ, האם לענות אמן, האם זו לא אמן שלא במקומה? או שזה שאני יודע איפה הוא נמצא מספיק בשביל לענות אמן? (רק בשביל הדיקדוק - אני באמת לא מבין מה שהוא אומר).
תשובה: היות ואתה יודע על מה אתה עונה (תוכל לעקוב בסידור), אתה יכול לענות. אילו השליח ציבור היה צריך להוציא אותך, כמו למשל אם היית שומע ממנו את קריאת המגילה ולא שמעת את המילים   ברור שלא היית יוצא. בדרך כלל היום שליח ציבור לא מוציא את הציבור בתפילתו, כל אחד מתפלל לבד.
שאלה: מתנות לאביונים באמצעות ארגון: ישנם ארגונים (כגון פעמונים) שמאפשרים לתרום דרכם מתנות לאביונים. מכיוון שצריך לתת ל-2 אביונים, האם אפשר להיות בטוח שהכסף שאני תורם להם אכן יגיע ל-2 אביונים שונים? במידה ולא, האם עלי לתת בעצמי לעני נוסף? (הרי תאורטית יכול להיות שזה יהיה אותו עני שקיבל מהם ואז עדיין לא יצאתי ידי חובה)
תשובה: מכיון שהם מחלקים להרבה אביונים, אם תרומתך תהיה יותר ממתנה לאביון אחד תצא בכך ידי חובה. סכום מתנות לאביונים
שאלה: ברכה על עוגיות משיבולת שועל: מה מברכים על עוגיות העשויות בעיקר מ: שיבולת שועל (כוס וחצי), דבש (חצי כוס) וטחינה גולמית (חצי כוס), ביצה, שמן וסוכר? (אין בהן קמח ומים)
תשובה: אני מבין שמדובר על שיבולת שועל כגרעינים. אם הרוב הוא גרגירים של שיבולת שועל   מברכים "אדמה", אם הרוב הוא המרכיבים האחרים   מברכים "שהכל", ואם הכמויות שוות   מברכים שתי ברכות: קודם "אדמה" ולאחר מכן "שהכל". כשהכמויות שוות אף מרכיב לא טפל לאחר ולכן מברכים שתי ברכות. הכלל הוא   במאכל שאין בו קמח דגן, שמורכב מכמה מרכיבים שברכתם שונה, לדוגמה: האחד ברכתו "אדמה", השני "שהכל" והשלישי "בורא פרי העץ", הולכים אחרי הרוב. זה לא כמו בדגן, כשנמצא במאכל דגן, נגיד עוגה עם מילוי פירות, היות ואחד המרכיבים הוא קמח, גם אם מבחינת הכמות מילוי הפירות הוא הרוב   בגלל חשיבותו של הדגן מברכים עליו "מזונות" וזה פוטר את שאר המרכיבים.
שאלה: צדקה: נתתי צדקה לאירגון מסוים. בעקבות אי נעימויות שעברתי לאחרונה מצד אותו האירגון, האם מותר לי לדרוש את הכסף בחזרה ולהעביר אותו לאירגון אחר העוסק באותו אופן של צדקה?
תשובה: מאז שהגיע הכסף לרשות הארגון הרי שזכו בו העניים, וכבר לא ניתן לחזרה. המקור לדברים במסכת בבא קמא דף ל"ו עמ' ב' "אמר ליה ההוא גברא: הואיל ופלגא דזוזא הוא לא בעינא, נתביה לעניים. הדר אמר ליה: נתביה ניהלי, איזיל ואברי ביה נפשאי. א"ל רב יוסף: כבר זכו ביה עניים  ואף על גב דליכא עניים הכא, אנן יד עניים אנן." ועיין גם בתוס' שם ד"ה "יד עניים אנן" שמביא את פירוש רבנו חננאל שם, שלמרות שלא היה רוצה לחזור מן הצדקה אינו יכול משום שהגיע הכסף כבר לידי הגבאי, וכמובא במסכת ערכין דף ו' עמ' א' "אמר רב: האומר סלע זו לצדקה - מותר לשנותה, בין לעצמו בין לאחר, בין אמר עלי בין אמר הרי זו. ת"ר: סלע זו לצדקה, עד שלא באתה ליד גבאי - מותר לשנותה, משבאתה ליד גבאי - אסור לשנותה". הדברים הובאו להלכה בשו"ע חלק יורה דעה סימן רנ"ט סע' א',"האומר: סלע זו לצדקה, או שאומר: הרי עלי סלע לצדקה, והפרישו, עד שלא בא ליד הגבאי יכול לשנותו, בין ללוותו לעצמו בין ללוותו לחבירו, ויפרע אחר תחתיו. משבא ליד גבאי, אסור ללוותו, בין לו בין לאחר בין לגבאי". מתבאר מכל האמור שאינך יכול לדרוש מהם את הכסף בחזרה אפילו על מנת לתתו לארגון צדקה אחר. אולם כל הנאמר עד כאן הוא רק אם הסיבה שאתה רוצה לדרוש מהם את הכסף היא משום "אי נעימויות" בלבד, אולם אם יש לך חשש של מירמה וניהול לא תקין מצד הארגון הנידון, ואתה חושש לכספך שאכן לא יגיע לעניים, אזי במקרה כזה כסף שהתחייבת ועדיין לא העברת אינך חייב לתת להם אלא יש ליתנו לארגון אחר, וכסף שכבר העברת להם אם יסכימו לתתו לך מה טוב, ותתנו לארגון אחר, אולם אם אינם מסכימים הדרך היחידה היא ללכת לבית דין ולהביא ראיות לטענתך. הרב ניר אביב.
שאלה: חיוב עליה לתורה לסנדק אבי הבן והמוהל: 1) האם יש חיוב לבעלי המצווה בברית המילה לעלות לתורה בתפילת שחרית (הצמודה לברית)? 2) מה המשמעות של חיוב אבי הבן לעלות לתורה בשבת הראשונה בה יוצאת היולדת לבית הכנסת, בימינו?
תשובה: המנהג הוא שבעלי החיובים עולים לתורה. כיום אשה יוצאת מביתה סמוך ללידה לכן אין משמעות כיום למנהג של עלית הבעל לתורה אחרי כמה שבועות. נוהגים להעלות את הבעל בשבת הראשונה ללידה.
שאלה: חרקים בתותים: בזמן האחרון שמענו בשם כמה רבנים שיש בעיה עם אכילת התותים, שגילו שיש מזיקים כלשהם בקליפה, וכדי שיהיה אפשר לאכול אותם צריך לקלף את קליפת התות. האם באמת צריך להקפיד על זה? האם זה לא סותר קצת את כל הדעות של פוסקים גדולים שפסקו אחרת? האם ההלכה לכאורה משתנה לפי הגילויים החדשים? ראיתי שגם כאן באתר ענו על השאלה הזו רבנים שונים אך חלק ענו שבאמת צריך לקלף את הקליפה, וחלק ענו שלא.
תשובה: לפי המידע הנמצא היום בידינו, צריך לשפשף היטב את הקליפה או לקולפה לפני השימוש. בברכת התורה והארץ הרב יהודה הלוי עמיחי
שאלה: שאלה שנשאלתי בלימודים: זוהי שאלה שנשאלתי בלימודים שלי אודה אם תוכלו להשיב בהקדם. על שלוש עבירות נשים מתות בשעת לידתן: נידה, חלה והדלקת הנר. האם יש במאמר ח זה האשמה לגבי האשה שהיא גורמת מוות לעולם?
תשובה: לא שייך להגיד מוות לעולם, זה מוות לעצמה. יש לנו כלל בח שכשאדם נמצא בשעת הסכנה השטן מקטרג ואז אם יש לו, כמו שקוראים היום, "רישום פלילי" הוא נתפס ונענש. ח אומרים שהיות ולידה היא כרוכה בסיכון, נשים שלא נזהרו בדברים המיוחדים לנשים שאישה צריכה להקפיד בהם, זוהי "שעת הכושר" לשטן "לגבות את חובו". לא שייך להגיד מוות לעולם, מוות לעולם הוא בעטיו של חטא האכילה מעץ הדעת.
שאלה: זמן משלוח מנות לפי השולח או המקבל?: פורים נחגג בזמנים שונים בערים השונות. לכן, אם אני רוצה לשלוח לחברה משלוח והיא גרה בכפר אדומים ואני גרה בירושלים, מתי נכון לבא אליה ולהביא לה, בחג שלי או בחג שלה?כמו"כ, משלוח לחו"ל שלא ברור בוודאות מתי יגיע, האם אשלח ואנסה בכ"ז לפני פורים או בפורים עצמו?
תשובה: בספרי, באהלה של תורה ח"ב סי' קח, דנתי בשאלה מעין זו. ומסקנתי, שמשלוח מנות חייב גם להישלח ממקום בו נוהג פורים וגם להתקבל במקום בו נוהג פורים. מצוות משלוח מנות
שאלה: ארגוני זכויות הנשים: מה דעת התורה על כל הגופים הפמינסטיים כמו קולך ודומיהם שכל הזמן מנסים להגיע לשוויון עם הגברים? האם מה שכתוב במגילה וכל הנשים יתנו יקר לבעליהן זה גם השקפת עולמה של היהדות?
תשובה: לכל אדם יש כוחות ותכונות שונות וכל אחד שצריך לשאוף ולהיות מה שהוא ולא להשוות את עצמו לאחרים השונים ממנו. יש לאשה תכונות שאין לאיש וכן להפך. האנשים צריכים למלא את היעוד המוטל עליהם והנשים את היעוד המוטל עליהם. אם יש אשה שיש לה תכונות ואופי של איש או להפך איש שיש לו תכונות של אשה. עליהם לחיות ולפעול על פי האופי והתכונות שד' ברך אותם. אי אפשר להכחיש את העובדה שבדרך כלל האופי של האיש שונה משל האשה אתן דוגמא אחת כמה זמן מקדיש האיש למחשבה איזה בגד ללבוש אשר הוא הולך לחתונה וכמה זמן האשה. התורה מעודדת את חיי המשפחה הבנויים על איש ואשה המשלימים זה את זה. ולא מתחרים זה בזה וכל צד תורם את המעלות שלו לבנין המשפחה. ודווקא על ידי שמירת היחוד של כל צד המשפחה מושלמת מכל צדדיה.
שאלה: תפילה עם חזרת הש"צ: בישיבה שלנו התפילה "רצה" מאוד מהר ולכן בזמן שאני מגיע לתפילת שמונה עשרה הציבור בד"כ באמצע שמונה עשרה או בסופה, מה לעשות? (נא לפסוק לי הלכה בנוסח עדות המזרח, זה יהיה מצויין ב"ה!)
תשובה: תתפלל בקצב שלך ובכוונה, אע"פ שתפסיד חלק מחזרת הש"ץ, וזה עדיף מאשר להתפלל במרוצה ובלי כוונה בכלל, ואם תוכל תשלים במקום אחר שמיעת קדושה.
שאלה: מעשר כספים ביריד צדקה: אני נוהגת לתרום את מעשר הכספים בכל פעם למקום אחר מקודמו. בעז"ה יתקיים בישובינו יריד חסד שכל הכנסותיו הולכות לצדקה. האם ניתן לקנות מוצרים ביריד מכספי המעשר?
תשובה: לא, כיון שאת כספי מעשר יש לתרום ולא לקנות מוצרים לבית.
שאלה: סוגי כשרויות: מה ההבדל בין כשרות גלאט לכשרות מהדרין?
תשובה: אין הבדל אלא במהדרין. כל אדם בוחר את הכשרות המהדרין שהוא מעדיף לכן יש מעדיפים בבשר ועוף שכתוב עליהם גלאט
שאלה: שמה של אמא של שמשון ושל שרה אימנו: רציתי לדעת את שמה של אמא של שמשון, אשת מנוח, ואמא של שרה אימנו.
תשובה: שם אמו של שמשון מופיע בבא בתרא דף צא עמוד א, הצללפוני. לגבי שם אמה של שרה אמנו, לא מצאתי כתוב. ועיין בגמרא שם שכתבה שהמינים היו שואלים שאלות על הנשים ששמן נכתב שם ולכן ח גילו לנו את שמותיהן, וכנראה שעל אמא של שרה לא היו שואלים.
שאלה: משפחתון לא דתי: האם מותר להכניס תינוקת בת שנה למשפחתון לא דתי, ששם היא תאכל ארוחות בוקר חלביות וצהריים בשריות. הגננת לא דתיה אבל טוענת ששומרת הפרדה בכלים?
תשובה: אם ניתן לוודא שהאוכל אמנם כשר, מותר להכניס את התינוקת למשפחתון.
שאלה: כשרות וחיית מחמד כלב הגר בבית: כמה יש להקפיד שכלב לא יגע בכלי אוכל או במאכלים? ראיתי אנשים שנותנים לכלב ללקק שאריות אוכל מצלחת משפחתית האם זה ר? האם יש להקפיד לרחוץ ידיים מטעם הכשרות אחרי נגיעה בכלב ולפני אכילה? האם מותר לרחוץ את כלי המים של הכלב שהוא נקי ופרווה בסקוצ של חלבי או בשרי? לגבי הכלי של האוכל המיוחד של הכלב שהוא בשרי ולא כשר אני מקפידה לרחוץ את הכלי בכיור אמבטיה עם ספוג מיוחד.
תשובה: ההקפדות בנוגע לכלב הינם הקפדות רק ממידת חסידות. אולם מצד הנוהג בדרך ארץ ומצד התורה הנגלית אין צורך להקפיד בדברים שהזכרת. בנוגע לאוכל הלא כשר ודאי שאת נוהגת כראוי להפריד בין הכשר לאיסור.
שאלה: עמידה בקריאה בספר תורה בביכנ"ס: האם למסייע לחזן לקרוא בספר תורה (לפניו פתוח תאג ) מותר לשבת על כסא בזמן הקריאה? מדובר במסייע שקשה לו לעמוד (אינו נכה).
תשובה: השולחן ערוך בסימן קמ"א וגם בשולחן ערוך המקוצר לרב רצאבי פסקו שאפילו העולה והחזן אם קשה להם, יכולים להיסמך קצת, אבל לא מעבר לכך. ישיבה אסורה. הרב רואי מרגלית
שאלה: יציאה לחו"ל לשם עבודה וטיול: הורי עלו לארץ מברית המועצות (גיאורגיה) וכעת מזמינים את אבי מטעם עבודתו להתארח לכמה ימים שמה. האם מותר לי ולו, כי זה לא חובה!, לצאת מהארץ למשך תקופה של ראשון עד חמישי לגיאורגיה, גם כדי שהוא יתעסק בעבודתו אבל כדי שאני וגם הוא אחר כך נוכל לטייל שמה? יש לציין שנהיה בקהילה היהודית שמה עם אוכל כשר וכו ואפשר לומר שזהו מעיין טיול שורשים.
תשובה: לנו יש איסור יציאה לחו"ל. למי שמקפיד על ההלכה אני אומר, שלא יצא לחוץ לארץ סתם אלא אם מדובר בדבר מצוה. לפי שיטת הרמב"ם מותר לצאת לחוץ לארץ רק לארבעה דברים: ללמוד תורה, לישא אישה, להציל מן הנוכרי   אם יש לאדם בעיה של ממון והוא מוכרח לנסוע להצילו או אם אדם יצואן ויבואן שזה נוגע לצורכי פרנסה. אם נסיעה לא נכנסת לקטגוריות האלו ואינה לדבר מצוה   יש עניין שלא לצאת לחוץ לארץ. אם אביך נאלץ לצאת לצורך עבודתו זה דבר אחר, אבל שתחפש את השורשים שם זה דבר משונה   שורשי עם ישראל הם בארץ, כמו שהפסוק אומר: "ולציון יאמר איש ואיש ילד בה". יהודי הגר בחוץ לארץ ושואלים אותו: לאן אתה שייך? הוא צריך להגיד "לארץ ישראל. בינתיים אני נמצא פה במקריות". השורשים הם פה   אברהם יצחק ויעקב גרו פה, והארץ הזאת שייכת לעם ישראל. כל אדם צריך להתייחס אליה ולא למדינה אחרת.
שאלה: סגירת גל"צ: למה במסגרת המו"מ להרכבת הממשלה לא מוצבת הדרישה לסגור את גל"צ. הרי זו תחנה שמאלנית, אן לה שום זכות קיום כשיש תחנות רדיו אחרות ואיך בכלל חיילים במדים משמיעים דעות פוליטיות?
תשובה: הדרישה הזו הוזכרה. והיא חשובה מאד.
שאלה: פסוק לשם טל: רבינו, אתה יכול להביא לי פסוק לשם טל?
תשובה: משלי פרק כב פסוק ט - "טוב עין הוא יברך כי נתן מלחמו לדל" בברכת התורה, WWW.Yeshiva.org.il
שאלה: מחבת וטוסטר: 1. טיגנתי פעם ביצה עם נקניק על המחבת עכשיו אני שואל אם המחבת בשרי? 2. יש לי טוסטר שעשיתי בו טוסט נקניק וגם טוסט גבינה, עכשיו אני יכול להכניס טוסט גבינה עטוף בנייר אפייה?
תשובה: 1. המחבת הוא בשרי ולכן אין לבשל או לטגן בו מוצרי חלב. 2. הטוסטר שלך טרף ומוזכר בהלכה שלא להשתמש בכלים טרפים בגלל החשש שמא יבלע האוכל טעם מהכלי הטרף, ולכן לכתחילה אין להשתמש בטוסטר עד להכשרתו.
שאלה: דיני שבועה והתרתה: 1) כיצד מבצעים התרת שבועה? 2) בהנחה שמישהו אומר למשל: "נשבע בכל היקר לי שאני לא יודע במה מדובר" - במה בעצם הוא מתחייב אם הוא כן יודע במה מדובר למרות שהוא נשבע שאינו יודע? 3) ידוע לי שעדיף לא להשבע בכלל, אך האם יש איסור להשבע?
תשובה: 1. כמו שעושים התרת נדר, על ידי פתח וחרטה, כך מתירים גם שבועה. לדוגמה: אדם נשבע שבמשך השנה הקרובה הוא לא ישתתף בסעודות של הרבה אנשים ולאחר מכן התברר לו שבנו מתחתן באותה שנה, ואז הוא אמר: "אילו הייתי יודע שבני יתחתן השנה ודאי שלא הייתי נשבע דבר כזה". כשהוא נשבע הוא חשב שהם יתחתנו בעוד שנתיים. זה נקרא "פתח". צריך למצוא לו פתח שאדעתא דהכי הוא לא היה נשבע. גם לשבועה יש את אותו יסוד כמו לנדר, שאם מוצאים לו שאדעתא דהכי הוא לא נשבע או לא נדר, שלושה אנשים מתירים לו את הנדר או את השבועה. 2. זוהי שבועה בה אדם נשבע לאמת דבר ולא שנשבע להימנע מפעולה מסויימת או לעשות פעולה מסויימת, זו שבועת בטוי ואם שיקר זו שבועת שקר. 3. לכתחילה מוזכר שאדם לא ישבע מאחר ועיקר שבועה היא עם שם ה'. ובגלל החומרה של הזכרת שם ה', אף שאין בה כרת חכמים השוו אותה לעבירות שיש בהן כרת.
שאלה: כובע שנרכש באומן שבאוקריאנה: קבלתי כובע שנקנה באוקראינה מאישה רוסיה, האם יש חשש לשעטנז? ולאן צריך לקחת לבדיקה?
תשובה: אם הכבוע עשוי מצמר כבשים, יש צורך למוסרו לבדיקה במעבדת שעטנז בבני ברק.
שאלה: החלפת תהילים עם לימוד?: לפני כ3 חודשים בערך סבתי נפטרה, בשבעה שלה היה הרב עמנואל מזרחי, שחילק טפסים. בטפסים היה טבלה עם כל מני מצוות, והוא אמר שכל אחד יקבל עליו איזה משהו, יכתוב את השם שלו, את השם של האמא, ואת הבקשה, ושהוא מעביר את זה לרב גדול בבני ברק שכותבים עם השמות איזשהו ספר. לא הבנתי בדיוק מה העניין. החלטתי שאני אקרא תהילים את הקטע היומי. עכשיו זה מאד קשה לי, אני יושב ואני משתדל לקרוא תהילים כל יום (את הקטע שהולך לפי ימי השבוע, לא ימי החודש) ולוקח לי בערך 40 דקות. אני מבין שתהילים יש בהם איזשהו תיקון, לאחרונה בגלל שאני חוזר ללמוד יש לי פחות זמן להקדיש לקריאת תהילים וזה נהיה די מציק, עם כמה שזה פשוט להגיד את זה. בקשר למה שביקשתי, אין תשובה חד משמעית. (ביקשתי זיווג הגון). אבל בכל מקרה אני קורא כל יום. עכשיו, האם אני יכול להפסיק בגלל הלימודים, בגלל שבעצם יש לי דברים אחרים? ואם אני יכול להחליט שבמקום לקרוא ביום תהילים חצי שעה שבד"כ לוקח לי או 40 דקות אני יושב ולומד תורה. (ואני רוצה מאד ללמוד.) לגבי מצוות אחרות אין, חוץ מציצית וכיפה אני מקיים את כל המצוות שאני מכיר. (עד כמה שזכור לי). מה דעתך? איזו החלטה צריך לעשות לגבי העניין?
תשובה: מן הראוי לעשות התרת נדרים. פנה לרב בסביבתך שיצרף עוד שנים ויתירו לך את הנדר, ואז אתה יכול להחליף את אמירת התהילים בלימוד תורה. תקבל על עצמך את הלימוד בלי נדר. עקרונית, אנו עם סגולה ולא עם סגולות לכן למד תורה לשמה וכן תתפלל וקיים מצוות. הברכה תבוא אולם אל תתלה אותה במעשה זה או אחר.
שאלה: קריאת שם לבת ביום רביעי: השאלה נוגעת לתאומים, בן ובת. במידה וברית המילה של הבן נופלת על יום רביעי, או יום אחר שהוא לא שני או חמישי. האם מותר לתת שם לבת באותו המעמד? אם כן - איך עושים זאת?
תשובה: מזל טוב אין הלכות קבועות לצורת קריאת שם לבת. מנהג יוצאי אשכנז לקרוא שם בעליה לתורה. מנהג יפה הוא, שהמקום והזמן בהם נקרא השם הם התורה שהיא חיינו ואורך ימינו. זו ההתחלה לגדל ילדים לתורה ומעשים טובים, אך גם הברית היא זמן מתאים. אחרי הברית מוסיפים מי שברך ליולדת ומוסיפים שם לבת כפי שנהוג בעליה לתורה. בסידורים הספרדים יש נוסח מיוחד לזבד הבת גם אשכנזים יכולים להשתמש בו.
שאלה: שם ה  בפלאפון: יש לי סידור בפלאפון שלי. לא מזמן שמתי לב שבתפילת מנחה יש שם ה כמו שכתוב בכל סידור, מה עלי לעשות?
תשובה: זה לא נחשב כתיבה ואין בזה בעיה של איסור מחיקה.
שאלה: לגרום לפיטורים מהעבודה: אני עובדת בעבודה שנתיים וכבר נמאס לי מהעבודה וברצוני לעזוב האם מותר לי לעשות בעיות בעבודה על מנת שיפטרו אותי כדי שאוכל לקבל את מלוא הפיצויים? אם אבוא למעסיק ואומר לו שאני רוצה לעזוב אני לא אקבל שום פיצויים וחבל לי עוד במיוחד במצב שאנו נמצאים.
תשובה: אני חושב שזה לא ישרות לעשות דבר כזה ואדם ישר לא צריך לעשות את זה. אם את רוצה באמת להתפטר   תפרשי מהעבודה, ואם לא מגיע לך פיצויים   לא תקבלי פיצויים אבל לא שתעשי דבר לא ישר. היושר של האדם שגם במצבים לא קלים הוא עומד על התכנים הרוחניים, הוא חשוב יותר מאשר להרוויח קצת כסף פה ושם. אם יש בך ישרות אמיתית   אל תעשי את זה.
שאלה: ריבוי שמשות: כידוע התורה מתיחסת לבראת העולם ומספרת לנו על בריאת המאורות - השמש כמאור הגדול והירח כמאור הקטן העובדות של ימנו מדברות על יותר משמש אחת ויותר מירח אחד בייקום איך אני אמור לקבל את זה שלפי תאור הבריאה יש שמש אחת אבל עובדות היקום מדברות על יותר שמעתי כבר את הטיעון שהתורה נכתבה מנוקדת מבט שלנו על כדור הארץ מה לעשות טיעון זה לא משכנע כי הוא היה יכול להיות נכון לתקופה לפני שהעובדות האחרות התבררו וגם מנוקדת מבט של אז זה עדיין בעייתי כי גם אז המציאות הייתה קיימת רק שאדם לא ידע אותה ואים התורה היא תורת נצח הרי הייה ידוע שעובדה זאת תתגלה ועוד דבר נוסף "כי מן המיים משיתוהו " משה נקרא על סמך המשייה מן המיים - האם המצרים דיברו עברית? כדיו ע לי גם בני ישראל לא דיברו עברית - אז איך השמות מתקשרים לפירוש עברי לסיטואציה. שאלות אלו ועוד כמה מעלות בי שאלות מאוד נוקבות לגבי הצורה והדרך בה האמנתי עד היום יכול להיות שרוח הדברים נכונה אבל התהיה היא לגבי הצורה בה הדברים הועברו מדור לדור כולל הדרך בה נכתבו חמשת חומשי התורה אשמח מאוד לתשובה
תשובה: לך, כבר כתב הרמב"ן שסיפור הבריאה המופיע בתורה אינו סיפור המתאר את תהליך הבריאה, אלא את מה שאנו צריכים ללמוד מן הבריאה. התורה אינה ספר היסטוריה וגם לא ספר מדע, ולכן העובדות ההיסטוריות שמופיעות בה, וכן העובדות המדעיות הם רק כלים כדי להביע על ידן את הרעיונות הרוחניים, המוסריים והאמוניים שאנו צריכים ללמוד. ולצורך רעיונות אלה סיפרה התורה את מה שנחוץ, כדי לשכלל את הידיעה המוסרית והאמונית של האדם. כמובן שלא הכל סופר. הרבה אירועים שאירעו בעבר אינם מסופרים בתורה. ורק נבואה הנצרכת לדורות, כלומר שיש לכל דור מה ללמוד ממנה, נכתבה. וכשם שהתורה לא סיפרה את כל הסיפורים ההיסטוריים, אלא רק את אלה שנצרכים כדי ללמד אותנו לקח, כך התורה לא כתבה את כל הידיעות המדעיות אלא רק את אלה הנצרכות לה להעברת המסר הרוחני. לדוגמה: התורה מספרת על בריאת השמש והירח. התורה לא אמרה שלא נבראו עוד שמשות או גרמי שמים אחרים, אבל היא התמקדה דווקא באלו מפני שיש להם קשר מיוחד עם האדם שחי על גבי כדור הארץ. וכך גם לגבי עובדות מדעיות אחרות, שהתורה לא סיפרה עליהם כיון שאינן מוסיפות ללימוד הרוחני והאמוני והמוסרי. כמובן שגם כאשר אנחנו מגלים עובדה מדעית חדשה שלא הייתה ידועה עד כה, זה לא סותר את התורה שבחרה להעביר את המסר שלה דרך עובדות מדעיות אחרות. סוף דבר, התורה אינה ספר מדע ולכן אין להקשות מדוע לא מסופר בה על עניינים מדעיים. ביחס לשם "משה " שניתן למושיעם של ישראל, מסתבר כי הוא לא בא מהמילה "למשות", שאם כן הוא היה צריך להקרא "משוי" ולא "משה". המילה mose "משה" - פירושה: "בן" במצרית עתיקה. ובת פרעה קראה לתינוק שמשתה מן הנהר "בן", כלומר, הוא בן שלה וכבר אינו בן של זו שילדה אותו, מפני שהיא משתה אותו מן המים, ובכך הצילה את חייו, וכאילו ילדה אותו מחדש, וכעת הוא בנה, כלומר, משה - בן במצרית. וזו כוונת הפסוק: "ותקרא את שמו משה, ותאמר: כי מן המים משיתהו". היא קראה לו משה במצרית שפירושו בן או בני, למרות שהיא לא ילדה אותו, והוא נחשב כבן כיון שהיא משתה אותו מן המים והצילה אותו.
שאלה: אירוסין ופורים: האם נכון לעשות וורט בערב שושן פורים (מבחינת שמחה בשמחה וכדומה.)? האם הוורט נחשב כאירוסין? (מה ההבדל בינהם)? מהי ההלכה לגבי חתונה בל"ג בעומר?
תשובה: מזל טוב מותר להתארס בפורים בתנאי שתהיו בדעה צלולה. מותר לאשכנזים להתחתן בל"ג בעומר, לספרדים בל"ד בעומר.